《紫霞宫听南风操》
宋代·张埴

促丝历历行泛声，紫霞仙翁之为琴。
新声不合天地意。要写虞为吾民心。
嗟乎二十六真趣，久矣南风吹散去。
却令紫霞宫里翁，弹到今人未弹处。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。